CELEX: 31989R3494
Language: el
Date: 1989-11-22 00:00:00
Title: Κανονισμός (ΕΟΚ) αριθ. 3494/89 της Επιτροπής της 22ας Νοεμβρίου 1989 περί παύσεως της αλιείας της γλώσσας από πλοία με σημαία της Γερμανίας

Avis juridique important

|

31989R3494

Κανονισμός (ΕΟΚ) αριθ. 3494/89 της Επιτροπής της 22ας Νοεμβρίου 1989 περί παύσεως της αλιείας της γλώσσας από πλοία με σημαία της Γερμανίας  

Επίσημη Εφημερίδα αριθ. L 340 της 23/11/1989 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 3494/89 ΤΗΣ ΕΠΙΤΡΟΠΗΣ  της 22ας Νοεμβρίου 1989  περί παύσεως της αλιείας της γλώσσας από πλοία με σημαία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4194/88 του Συμβουλίου της 21ης Δεκεμβρίου 1988 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1989 και ορισμένων όρων υπό τους οποίους μπορούν να αλιευθούν (3), όπως τροποποιήθηκε από τον κανονισμό (ΕΟΚ) αριθ. 2278/89 (4), προβλέπει ποσοστώσεις για τη γλώσσα για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων γλώσσας στα ύδατα των διαιρέσεων CIEM II και IV από πλοία με σημαία της Γερμανίας ή νηολογημένα στη Γερμανία έφθασαν τις ποσοστώσεις που είχαν διατεθεί για το 1989· ότι η Γερμανία απαγόρευσε την αλιεία για αυτό το απόθεμα από τις 18 Νοεμβρίου 1989· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γλώσσας στα ύδατα των διαιρέσεων CIEM II και IV, από πλοία με σημαία της Γερμανίας ή νηολογημένα στη Γερμανία, εκτιμάται ότι έχει εξαντλήσει τις ποσοστώσεις που είχαν διατεθεί στη Γερμανία για το 1989.  Απαγορεύεται η αλιεία της γλώσσας στα ύδατα των διαιρέσεων CIEM II και IV από πλοία με σημαία της Γερμανίας ή νηολογημένα στη Γερμανία, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών έχουν αλιευθεί από αυτά τα πλοία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 18 Νοεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 369 της 31. 12. 1988, σ. 3.  (4) ΕΕ αριθ. L 218 της 28. 7. 1989, σ. 5.